21 serrî yo vera Rayberê Şarê Kurdî Abdullah Ocalanî tecrîdêko mutlaq yeno caardene. Hemsereka PYDyî ya Herêma Firatî Nesre Derwêş derheqê babete de ANFyî rê qisey kerd.
Nesre Derwêş da zanayene ke 21 mengî yo Rayberê Şarê Kurdî ra xeberêke nêna girewtene û vat: ''Rayber Apoyî têna seba şarê kurdî ney seba pêro şaranê bindestan têkoşînêko bêhempa kerd. Hêzanê serdestan seba ke projeyê azadîye yê Rayberîye asteng bikerê vera ci Komplo kerd. Rayber Apoyî seba azadîya cinîyan zî xeylêk kede daye. Ewro sloganê 'jin, jiyan, azadî' bîyo sloganê pêro cinîyanê dinya. No zî netîceya ked û xoverdayîşê Rayber Apoyî de bi.''
Nesrê Derwêş peynîya qiseykerdişê xo de bale ante tewirê CPTyî ser û vat: ''Ganî CPT xo zelal bikero û derheqê rewşa Rayber Apoyî de eşkerayîyêka qîme bido. Ganî CPT erkê xo bîyaro ca. Şexsê Rayberîye de pêro komel yeno tecrîdkerdene. Vera tecrîdî ma do meydanan de bibê. Ma sey cinîyan heta ke agahîyêka zelale nêgêrê û azadîya Rayberîye nêarê ca do tim meydanan ra nêşorê.''
